Der er flere måder at bremse på rulleskøjter. Hvis dine rulleskøjter har en hælbremse bag på skøjten, kan denne aktiveres ved at løfte tæerne og presse hælen, og dermed hælbremsen, ned mod jorden. Hvis dine rulleskøjter derimod har en tåbremse foran på skøjten, kan denne aktiveres ved at tage den ene fod lidt bagud, løfte hælen og presse spidsen af skøjten ned mod jorden. På den måde presses tåbremsen ned i jorden, mens den trækkes hen over jorden, indtil du er bremset helt op.